PLANINSKO DRUŠTVO CELJE MATICA                                                                         Celje,  20.05.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

PALČEK V ZAHODNIH JULIJCIH

JAMA,  1167 m, 

V NEDELJO,  31. MAJA 2009 

ŠŠPIKA NAD POLICAMI, MOGOČNEGA PRVAKA ZAHODNIH JULIJCEV,  

SE PROTI ZAHODU PROŽI DOLG GREBEN, KI GA NADVLADUJE STRMA PEČ, 

SKLEPA PA SORAZMERNO NIZKA JAMA, NAD IZLIVOM REKLANE V BELO. 

GREBEN SE SPOGLEDUJE S KANINOM IN MEŽIKA BLIŽNJIM VRHOVOM KARNSKIH ALP. 

VODA Z NJEGOVIH JUŽNIH STRMALI SE V MRAČNI REKLANI MEŠA S KANINSKO SNEŽNICO; 

NA SEVER PA GREBEN PADA V BREZDANJE GLOBINE DUNJE IN ŽELEZNE DEBRI. 

OD VIŠJIH VRHOV ZAHODNEGA GREBENA LOČI JAMO PRIJAZNO SEDLO. 

NA NJEM SE JE UGNEZDILA IZJEMNO SLIKOVITA FURLANSKA VASICA POTOK, 

A NJENO IME ŠE PO TISOČ IN VEČ STO LETIH JASNO IZPRIČUJE JEZIK ŽILAVIH PREDNIKOV. 

KO KANINSKE PODE ŠE POKRIVA DEBELA BELA ODEJA 

IN KO SO OSOJNE GRAPE TAM OKOLI ŠE ZALITE S SNEGOM, 

VAS SKUPAJ S PETROM PASARJEM VABIMO NA ZANIMIVO A LAHKO POT MED VELIKANI. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE Z NAROČENIM AVTOBUSOM ODPRAVIMO OB PETIH ZJUTRAJ, 5:00. 

PREK MEJE V RATEČAH PRISPEMO ČEZ TRBIŽ NA JADRANSKO RAZVODJE V ŽABNICAH. 

MED VSO NADALJNJO VOŽNJO PO DRŽAVNI CESTI SS13 NAS SPREMLJA REKA BELA 

PO KANALSKI DOLINI IN ŽELEZNI DEBRI OD TABLJE MIMO DUNJE DO KLUŽ, 373 m. 

TAM ZAVIJEMO ČEZ BELO, FELLA, V STRELJAJ ODDALJENO VAS RACCOLANO, 374 m, 

IN SKLENEMO VOŽNJO NA PARKIRIŠČU OB STEBRIH POD AVTOMOBILSKO CESTO. 

V BLIŽINI NAJDEMO ZAČETEK PLANINSKE POTI 644, 

KI ČEZ LESENO BRV, 525 m, PELJE NA OPUŠČENO PLANINO CHICA,735 m, 

TER ČEZ GRAPO AGORDIS NA SEDLO, 1089 m, MED ZAHODNIM IN VZHODNIM VRHOM. 

ZA NAS IN ZA JADRALCE JE ZANIMIV BLIŽNJI ZAHODNI VRH JAME, MONTE JAMA, 1167 m. 

NA NJEM SE TUDI MI VPIŠEMO V KNJIGO IN OBIŠČEMO RAZGLEDIŠČE TER VZLETIŠČE. 

VRNEMO SE NA POT 644, KI SE Z OMENJENEGA SEDLA PREKOBALI V POTOK, PATÒC, 772 m. 

V VASICO JE ŠE PRED STO LETI VODILA LE STEZA IZ ŽELEZNE DEBRI OB POTOKU. 

MED PRVO VOJNO SO BILE ZGRAJENE ŠTEVILNE VOJAŠKE POTI. 

MULATTIERO OB ŽUBOREČEM POTOKU DOLOČA ŠTEVILKA 620 

IN IZ VASI SE NADALJUJE VKREBER NA OPUŠČEN STAN, STAVOLO DEL CHINOP, 1150 m. 

STAL JE NA RAMI JUGOVZHODNEGA REBRA VRŠIČA, MONTE JOVET, 1814 m.

PRI STANU STOPIMO NA POT 621, ZGRAJENO LETA 1916 IN ZNANO POD IMENOM VIA ALTA, 

KER PREČI REBRA IN GRAPE NAD REKLANO VSE DO PLANIN POD ŠPIKOM NAD POLICAMI. 

SKORAJ PO RAVNEM PELJE V GRAPO POTOKA SBRICI POD PREPADNE STENE CJASTELATA. 

OGLODA REBRO POD KUKOM NAD DOLINCO, CIUC DI VALLISETTA, 2090 m. 

PREČI GRAPO POTOKA MALIMBERG, 

IN SE RAZGLEDUJE Z REBRA POD KRNOM NAD DOLINCO, MUCUL DI VALLISETTA, 2055 m. 

ONSTRAN GRAPE POTOKA PLIZ DOSEŽEMO REBRO STRME PEČI, MONTE CIMONE, 2379 m. 

ČEZ OPUŠČENE STANE, STAVOLI PALA DEI LARICI, 1264 m, 

SE POT VZPNE PO REBRU ŠE ZA STOPNJO, VENDAR MI ŽE POD PLANINO ODNEHAMO 

IN PO POTI 641 SESTOPIMO SKOZI VAS CHIOUT CALI, 565 m, K VOZNIKU V SALETTO, 505 m. 

PO OSMIH URAH SAMOTNIH POTI SE VRNEMO DOMOV ČEZ NEVEJSKO SEDLO DO 22. ure.

PRIJAVIMO SE V DRUŠTVENI PISARNI NA STANETOVI 20. 

ZA AVTOBUSNI PREVOZ PRISPEVAMO 16,00 evrov. 

DOBER DAN NAD REKLANO!

Tone Primožič

